**Credință**

*Petrache Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

CREDINȚĂ

Împărțeam odaia-n două, citeam rugăciunea-n Carte,

În cădelnițele vremii ardeai visele deșarte

Ascundeam amărăciunea, îndulcindu-mă cu tine,

Prindeai nopțile-n infern doar o zi să fii cu mine.

Alergam cu doru-n brațe,eram veșnic supărați,

Răscolind o vară-ntreagă fluturii neastâmpărați

Sprijinit pe coapsa mea legănați într-un hamac,

Adormeai cu mine-n brațe și felinarul din cerdac.

Nu eram femeia sfântă avem suflet de nomadă,

Fluturi avortați în pântec îi lăsam pe lut ofrandă.

Ti-am fost înger fără aripi, izgonit din al tău Rai,

Deșteptai duhul din lampă în grădina din Serai

Eram doar o visătoare, gându-mi era judecat,

Că-ncingeam trupuri flămânde, neatinsă de păcat,

N-a fost dat, să fiu dresoare, să-mblânzesc în cușcă lei

Mi-am ascuns iubirea-n taina mâzgălită din condei.

N-a fost ceas și n-a fost seară să aștept acel miracol,

Nici tu nu erai profet să mă vezi într-un Oracol,

Plin de pofte și extaz cum ți-am devenit povară?

Știam gustul de pelin, înduram furtuni de vară.

Ai rupt lanțul de iubire și cu el m-ai îngrădit,

Frământând în palme visuri, din dureri m-ai plămădit

M-au interogat toți sfinții și cerșeam iertarea noastră,

Lângă lumânarea mică, așteptând să-mi bați-n poartă.